MEDZAT ALTU !— April 10, 2014 0 94
Medzat ! Ferḥat !
Midd g id Ferḥat ? Seg Ferḥat Eebbas ar Ferḥat ImaziYen Yimula, ur illi yisem neY amyag (verbe) nna Yef nsiggel. Ferḥat a winna d tinna issummen adif n tussna seg tesdawiyin d yiYerbazen ixataren n utaram (occident)!
Ar tteṭṭḍen allig ssalin ifadden uten akw timaẓẓagin s tiqqar zund ur ğğin degsent lmiden uḍuḍ. Imir-a, da ten-nettinniy ar akkan tibiYutin i terbatin d yirban n seḍḍis n yiseggwasen mek nettu tinin d winin kuẓ n yiseggwasen. Ur da aneY-ttinin ani seg d-uwin neY d-sYan akweffa illan jaj n tbiYutin-nnsen (biberons). Nekwni, ur nkukir ad nini nwis nufa timaẓẓagin tinebzagin n tussna iẓman n utaram, neṭṭeḍ segsent seg temẓi-nneY ayenna nufa ad nsemyaf iselmaden ifransisen d yinamuren. Maca, ur neṭṭif abrid ar tizwuri n id tamraw (quatre-vingt) g aY-d-sdin YimaziYen n Jerjer g Dzayer iddeY tga Yursen tafsut. Ur nessin, akud-nnaY, Yas ad nettales i tezlatin n Yidir d Jamal Eellam d Lwiza d Meksa…atg
Nerna kra n wakud, nesnaYes is d-nekkusa tirra. Yih ! TiddeY mi neqqar TifinaY ! Maca, matta tYawsa mi nYiy ad tt-neg s tirra-a ? Kra n tussna, mayed nessen ? Nessen tayri n tussna zund inelmaden n uYerbaz, nessen awd ad naru ismawen-nneY : WiddeY as nn-iqqen ad nessenta (commencer) !
Akud-nnaY ay neẓra nwis nla ismawen. I may mi ffullsen yismawen-a innefrurYen ?
Irura-yi-d kra Yef tuttra-nu, inna-yi-d seg ḍart yiYef-inu : Ahya ! Ad ur tesselwiYed imenYi n yismawen acku nitni as ittaley umezruy : SniYes Yas tilawt-nnek mimek tga s umgaru n yismawen, issatem kra kra. Id Muḥsin d id Walid kksen ilila (trône) i id Muḥemmad d id Eli nna ten-ikksen yad i id Yidir d id Meqran. G tesga yaḍen, yuley uzal n Siham d Najwa, ittuttey win Faṭima d Rqiyya nna issedrasen anaYiz n Tuda d Ziwa d Tlayetmas. Amedya n walmessi neY akw iYrem aya ! Win twunak neY iduba da aneY-d-ttazzalen Yer yiles yismawen n Yirumiyen iwtan Yef winin Yifiniqen. Idda-d yisem n Yiwindalen iwet Yef win Yirumiyen. Yusa-d yisem n Yibiẓanṭiyen yakel Yef win Yiwindalen mar ad d-ilkem yisem n Waeraben isettuttin win Yibiẓanṭiyen. Nnarẓemen-d yismawen n Yifransisen d Yiṣbenyuliyen ẓmin isem n Waeraben allig mnennayen msasan ad mmefkan talwit Yef tadawt n yismawen yaḍnin.
Ferḥen yismawen imsasan iddeY ẓḍaren ad ẓmin yiwen yisem nn-ikkan ar ittemyak-kas aliY (fond) n wasif n Nil netta d win Yifarawnen. Isem-a ittuẓmin iga-t win Yilibi-yen neY ImaziYen. Isem-a inmala ad imyar tudert n uẓmay fellas izdin seg wakuden iqburen. Ttwagna Yefsen – ImaziYen- tbarda n umezruy acku ur rin ad tt-gnun Yef wiyeḍnin : Tasustant n umezruy tga zund tin tsertit, mek ur da ttarmed ad tt-tged g wiyeḍ qad tt-gen digek. Day, ferḥat ay icenga n yisem amaziY ! Seg mecta aya tmedzem, asels n tsertit-nnwen d wanect nna igzem n yiYedda n ugdud amaziY amgun. Walli ibedren tanekra neY areẓẓum n yimi-nnes telsem-d tizibbiwin (cuirasses) nna tḍefsem tamẓem-d isawaḍen tgem akw imariren n tezlit awen-innḍeḍen g yilsawen :
A Rebbi ssider-i taYyult-inu
Ad ttafaY mayed ttnuyeY !
Yaggug ubrid-inu,
Ayyur ay nn-watseY.
Tamedyazt-a tmareY g yimeẓẓaY n tinna d winna ur ta yukizen tixendallasin d wuf-firen nna mi ssemran warraw n Dinna G LliY Ur Illi Γas Nekkin, willi d-ffeYnin g te-glay n Ugmuḍ Anammas, sguṭṭent fellasent tyuẓaḍ-nneY agensu n yiYerban zurnin n yiYerman n uzaYar-nneY ibḍan Yef yigedlan. Medzat tezdim is idwel Uẓru iga ayenna as-tettrem ad t-ig. Ṣefru d Yimuzzar d Yifran da kwen-seḍṣan s tYara n tutlayt-nnsen tamsedrart, maca walu aYilif Yas ad walu isem neY awal n UmaziY tili-awen talwit n tudert n yiselman. Ferḥat altu s usḍiḍey n uYenfif (canabis) yudfen idammen n yimezdaY n ugafa n tmurt igan tarwa n Yiznaten d Yikwtamen mi yuwey uṣemmiḍ n ugdez aberrkan tikarḍiwin n tmust-nnsen waxxa sulen ṭṭfen tamatart n tutlayt ine-grasen. Medzat diY tezdim tesgulum-nn amdaz-nnwen i tarwa-nnwen d yiselmaden-nnwen ur yad kwen-iṭfaren acku ssnen is degsen tennḍeḍem. Medzat kud ur ta d-ibeddi ufgan amakay izemren ad yini wahi i unkas n yisura n Yimiṣriyen d tesfifin-nnsen asen-isettun i yimezdaY-a tamara n tezlatin-nnsen d wumum n ufrak-nnsen.
Ad yini ufgan-a uhu i yikabaren n Ugmuḍ Anammas d-iswaren arway aneYrum s yisem n twuri d tamunt d tdusiwin tiYerfanin. Uhu i usemdez d uḥeẓẓer i tukkerḍa n udabu s yisem n tegrawla neY s win tkasit tanesYant (religieuse) neY akw win umussu aYelnaẓri.
Ferḥat ternum seg mayed ur ta issin UmaziY ad iseggem tirra-nnes Yef iẓgiga (lignes) n tefriwin t-ittzawagen s yiḍ d wass !
Yaru-t: Eumar DERWIC
ewe_Latn slk_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn